text.text: what matters most is how you see yourself
text.text_idx: #000002
text.text: ومن الصعب اجمع خيارين مع بعض الا ما ندر,يعني هيك هيك ما عندي وقت لنفسي أو لغيري, واشي أكيد الشغل بالأقسام الأخرى للمدونه ماخد كتير من وقتي فهاد الشي شبه قطعني عن الكل وبصراحه دايما خجلان من الناس ودايما بلبس التقصير لتلفوني اللي بشحنه كل 8 سنوات مره (زودتها شوي بس مش كذب) لكن اليوم قصتي مختلفه وغريبه لما التقيت بصديق كان في ما مضى من أعز الناس على قلبي ولأن في أحتمال يمر هون لعندي بقول وما زال لكن الحياه تلاهي وأنا مسامحه على تقصيره لأني اليوم بالذات اقتنعت بالمبدأ اللي ماشي عليه وشو سبب تقصيره بحقنا كشباب عاشو مع بعضهم مثل الأخوان بطبيعة الحال الفضفضه ما بتصلح الا لأنسان قريب منك وبيعرف شو هو تفكيرك بدأت احكي واشكي من هالعالم والدنيا المقرفه وأنواع واشكال من الأهات والتعاسه , من المصاعب اللي بتواجهني بالشغل لدراستي لمخي الصعب ..
text.text_idx: #000004
text.text: فحكالي يا أنس انا بعرف انك ماكل (هوى!) ودايما مشلول أملك ومش عارف تتأقلم مع محيطك وبصريح العباره انت دايما بتفكر بسلبيه, يعني ليش ما تحاول تغير ظروفك لتكون أكثر ملائمة مع تفكيرك.
text.text_idx: #000005
text.text: بصراحه انا مش تبع هيك نقاشات وكنت اقاطعه بكل كلمتين بيحكيهم لكنه أستمر وهو يحكي ويحكي وبالاخر ما لقيت حالي الا اني مندمج تماما مع كلامه وشوي شوي لقيت حالي موافق على كل كلمه بيحكيها ,فكان يشرحلي عن برنامج وثائقي اسمه (ذا سيكرت) ويجيبلي أمثله عن عالم كان عندها مشاكل وضغوطات بالشغل ومع الأهل وكيف قدرت تغير الظروف نفسها لتخليها تتماشى مع عقليتها مش العكس على ما هو متعارف عليه, أن الواحد يحاول يغير تفكيره ليتأقلم مع ظروفه الصعبه! لا لا كل اللي عليك تعمله انك تكون ايجابي من داخلك بالأول وانك تأمن بأن اللي بتسويه صح ميه بالميه وحتى لو كان خطأ أو برأي الاخرين خطأ,فالغبي هو اللي بياخد الدنيا بالعباطه وبضل يشتغل بتردد وخوف من أن النتائج ما تكون زي ما هو بده اياها ,أو زي ما الناس بدها اياها.
text.text_idx: #000006
text.text: بعباره أخرى طقققققققققققع للكل وكبر من قدرك وحاول حط الأحترام والتواضع على جنب (طبعا ببعض المواقف) وحاول تشعر بأنك ركن أساسي بعالمك لأنك اذا قدرت تغير رؤيتك للعالم لحاله راح يتغير معك وراح يمشي زي ما أنت بدك أياه ,طبعا التغير يبدأ من الداخل وتلقائيا راح تشوف تغيير ملموس وواضح قدام عيونك بالتالي سلسله من النجاح الغير متوقع ,وهاد الي خلى صديقنا يقصر بحقنا, نجاح بظهر نجاح وشغل مع نتائج مرضيه بالنسبه اله, وقناعه داخليه صنعها بنفسه بأن تفوقه راح يكون بأنشغاله برفاهية نفسه وحمايتها من الأجواء السلبيه .
text.text_idx: #000007
text.text: لكن الأولى أن يذكر هو حديث الرسول صلى الله عليه وسلم لما قال(تفاءلوا بالخير تجدوه) فسبحان الله علم كامل مختصر بثلاث كلمات من أشرف الكلام وأصدقه بعد كتاب الله.
text.text_idx: #000009
text.text: مش منك من الي براسك
text.text_idx: #000017
text.text: وانا من رأي صاحبك عيش حياتك ولا تفكر في اشياء مش وقتها دير بالك على حالك وحاول ترفه عن حالك صحقني اليوم اللي بيروح محسوب عليك
text.text_idx: #000018
text.text: يا ريت أقدر أستفيد منها أنا كمان
  لأنو هسه عندي شحنات سلبيه تجاه حالي والحياه شيء مش طبيعي!
text.text_idx: #000019
text.text: حاسه حالي فاهمه وضعك كتير مزبوط جد!
text.text_idx: #000020
text.text: بس لما تقرر انك تتغير-وظروفك تطاوعك- بتصير الحياه فعلا أحسن:)
text.text_idx: #000021
text.text: كتير الواحد بتمر عليه ايام بتأزم معه و بحس ان كل الابواب مسكره قدامه وكل الناس مش فاهمته و بحس حاله بكره كل الناس و اولهم نفسه
text.text_idx: #000022
text.text: و زي ما حكيت احسن اشي تتبع “تفاءلوا بالخير تجدوه”
  وربنا يكتبلك كل الخير
text.text_idx: #000025
text.text: ههه لا يا سيدي ما بحكي عن لطفي انا بحكي عن بني أدم طبيعي وبشري ميه بالميه
  وبدك الصحيح ؟! انت اللي حابس حالك هالحبسه يعني لو ما ترجيتك وضليتني وراك مشان نروح على (نم نم)ههه كان ما طلعت من الأصل ,وهيك طلعت وما نقص عليك اشي 🙂
  مش منك من لطفي 😛
text.text_idx: #000026
text.text: أنا لو بأيدي ما بضيع ولا ربع الربع من الثانيه وبحاول استمتع فيه بس أنا راح اشتغل وأفهم الفكره أكتر واكيد راح أكون بأفضل حال 🙂
text.text_idx: #000027
text.text: شايفه بمجرد ما تقولي حاسه بوجود شحنات سلبيه تجاه نفسي؟! انتي عمالك تزيدي هالشحنات اكتر وأكتر
  يعني هي الفكره بسيطه ,بتسمعي باللي كذب كذبه وصدقها؟ هاد مبدأ الفكره,تكذبي على حالك انك أحسن من هيك وضلك مداومه عليها ,بالأخر راح تشوفي التغير! بس شغلة ثقه وايمان باللي بتسويه من دون تردد أو شك بأن النتيجه راح تكون غير مرضيه
  بوعدك ان شاء الله أنزل السيدي هون مشان يستفيدو الكل
  ولا يهمك ميسو 🙂
text.text_idx: #000028
text.text: صح بس الأزمه بطريقه ما ممكن نحولها لمتعه! بتصدقي؟
  ومعروف البني أدم دائما بحب يتذكر المواقف الممتعه وبيحاول يتجنب المواقف الصعبه اللي مر فيها بحياته
  فأنتي بمجرد ما حولتي الصعب لمتعه, انتي هيك بتستفيدي أكثر من تجربتك! يمكن كلامي مش واضح ومبين على شكل طلاسم ورموز فرعونيه
  بس بتعرفي لو حد يشرحلك الفكره راح تقتنعي فيها
  وأكيد مافي مرجع ولا ملاذ غير كتاب الله وسنة رسوله عليه الصلاة والسلام
  وعن قريب راح أمر عليكي واضحك على القصص الطرمه 🙂 بس أخلص هالكمن شغله
text.text_idx: #000029
text.text: كانت بنت خالتي تنصحني وتحكيلي
  اول اشي ابعدي عن السلبيين وكوني ايجابيه بكل اشي
text.text_idx: #000031
text.text: الحمد لله انه في ناس غيرك يا انس لاني انا كمان كنت احس انه الاتجاه السلبي عندك طاغي على الايجابي بس منيح انك صرت تعطي بال للناحيه الايجابيه وتفكر فيها ولو ضليت على السلبيه ما رح تتوفق بحياتك لانه الحياه وسطيه بين الايجابيه والسلبيه صح
  الحمد لله انا من الناس المتفائلين واسأل الله ان تصبح من المتفائلين وذوي الطموحات الايجابيه
  وصدق الرسول الحبييب تفائلوا بالخير تجدوه
text.text_idx: #000034
text.text: علوش انتي كلك تفائل 🙂 وما حدا بنكد عليكي ماشاء الله عليكي 😛
text.text_idx: #000035
text.text: انا حضرت الفيلم و بصراحة ما دخل راسي وصنفته مع الافلام اللي بحضرها عشان انام بسرعة
  مش كفاية انه الواحد يركز على فكرة او هدف حتى يتحقق لازم الواحد يبذل جهد ليوصل لهدفه، هاد رأيي
text.text_idx: #000039
text.text: ضع بريدك ليصلك كل جديد:
text.text_idx: #000045
text.text: شووو رأيك تحبنا على الفيس بوك :)
text.text_idx: #000046